CELEX: E2010P0006
Language: fi
Date: 2010-06-15 00:00:00
Title: Reassur Aktiengesellschaftin 15 päivänä kesäkuuta 2010 EFTAn valvontaviranomaista vastaan nostama kanne (Asia E-6/10)

2.9.2010   
            
            
               FI
            
            
               Euroopan unionin virallinen lehti
            
            
               C 237/19
            
         Reassur Aktiengesellschaftin 15 päivänä kesäkuuta 2010 EFTAn valvontaviranomaista vastaan nostama kanne
   (Asia E-6/10)
   2010/C 237/03
   Reassur Aktiengesellschaft (osoite: Aeulestrasse 5, 9490 Vaduz, LIECHTENSTEIN), asiamiehinään Ulrich Soltész ja Philipp Melcher, on nostanut 15. kesäkuuta 2010 EFTAn tuomioistuimessa kanteen EFTAn valvontaviranomaista vastaan.
   Reassur Aktiengesellschaft pyytää EFTAn tuomioistuinta
   
               1.
            
            
               kumoamaan Liechtensteinin verolain alaisesta vakuutusalan kytkösyhtiöiden verotuksesta 24. maaliskuuta 2010 tehdyn EFTAn valvontaviranomaisen päätöksen N:o 97/10/KOL kokonaisuudessa,
            
         
               2.
            
            
               kumoamaan Liechtensteinin verolain alaisesta vakuutusalan kytkösyhtiöiden verotuksesta 24. maaliskuuta 2010 tehdyn EFTAn valvontaviranomaisen päätöksen N:o 97/10/KOL 3 artiklan, ainakin siltä osin kuin siinä määrätään tuen takaisinperinnästä 31. maaliskuuta 2009 edeltävältä ajalta,
               sekä
            
         
               3.
            
            
               määräämään EFTAn valvontaviranomaisen maksamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kantaja on Schindler-yhtymään kuuluva jälleenvakuutusalan kytkösyhtiö, jonka yksinomaisena toimintana on ollut Schindler-yhtymään kuuluvien yhtiöiden tietyn tyyppisten riskien jälleenvakuuttaminen.
            
         
               —
            
            
               Kantaja väittää, että (jälleen)vakuutusalan kytkösyhtiöt eivät toimi markkinoilla, joilla ne kilpailisivat toisten markkinatoimijoiden kanssa, koska ne kattavat riskejä, joita varten kaupalliset vakuutusyhtiöt eivät tarjoa vakuutussuojaa ja koska niiden toiminta rajoittuu riskien kattamiseen yhtymän sisällä. Ne eivät siten harjoita taloudellista toimintaa eivätkä ole yrityksiä. Siitä johtuen (jälleen)vakuutusalan kytkösyhtiöiden verotusta koskevan Liechtensteinin verolain määräysten mukainen verotus ei ole voinut vääristää kilpailua tai ETA-alueen sisäistä kauppaa. Kiistanalaiset säännökset eivät ole valikoivia eivätkä siten ole valtiontukea.
            
         
               —
            
            
               Lisäksi kantaja väittää, että EFTAn valvontaviranomainen
               
                           —
                        
                        
                           oli väärässä valitessaan ”laittomaan tukeen” soveltuvan toimenpiteen ja antaessaan perintäpäätöksen, sekä
                        
                     
                           —
                        
                        
                           rikkoi luottamuksensuojan periaatetta vaatimalla tuen takaisinmaksua ajanjaksolta, joka ulottuu 6 päivästä marraskuuta 2001 vähintään 31 päivään maaliskuuta 2009 asti.